Helsingin pörssi

Helsingin pörssi eli Nasdaq Helsinki harjoittaa pörssitoimintaa ja tarjoaa toimintaedellytyksiä rahoitusvälineiden kaupankäyntiin. Lisäksi se järjestää monenkeskistä kaupankäyntiä ja tarjoaa rahoitusvälineiden vaihdantaa ja harjoittaa muuta näihin läheisesti liittyvää toimintaa. Helsingin pörssi perustettiin vuonna 1912, ja se kuuluu nykyään amerikkalaiseen Nasdaq Inc. -konserniin. Pohjoismainen OMX siirtyi yhdysvaltalaisen Nasdaqin omistukseen vuonna 2007 tehdyllä kaupalla ja muodosti vuonna 2008 NASDAQ OMX Groupin, nykyisin Nasdaq, Inc. 

 Historia 
Helsingin jälleenrakennuskomitean puheenjohtaja Johan Albrecht Ehrenström ja arkkitehti Carl Ludvig Engel suunnittelivat pörssirakennusta Helsinkiin 1810-luvulla. Ehrenström kaavaili sen sijaintia nykyisen Ruotsin Helsingin suurlähetystön paikalle, Kauppatorin laidalle. Engel laati piirustuksia näyttävästä kaupunkipalatsista uusklassiseen tyyliin, ottaen vaikutteita Pietarin vanhasta pörssirakennuksesta. Tavoitteena oli sijoittaa pörssi keskeiselle paikalle Kauppatorin vilinään. Hanke kuitenkin lopulta hylättiin.Suvikumpu, Liisa: Helsingin herrat : sata vuotta Pörssiklubilla - Helsingin pörssiklubi 1910. Helsingin pörssiklubi, 2012.

Pörssiyhdistys perustettiin vuonna 1862. Yhdistys piti säännöllisiä kokouksia Ritarihuoneella Helsingissä. Pörssitoiminta pysyi vähäisenä, sillä vain muutama yhtiö oli listattuna. Toiminta jäi myös rajalliseksi, koska taloudelliset olosuhteet heikkenivät, rahan arvo oli epävakaa ja Suomea koettelivat katovuodet. Pörssiyhdistys lopetti toiminnan 1860-luvun loppupuolella.

Arkkitehti Karl August Wrede suunnitteli pörssirakennuksen Helsinkiin vuonna 1882 uusbarokkityyliin. Tämä osoitti, että Suomessa oli ollut pitkään pyrkimyksiä vakiinnuttaa pörssitoimintaa.

1800–1900-lukujen vaihteessa Helsingin väkiluku kasvoi nopeasti. Suomi teollistui, ja talouskasvu oli vauhdikasta. Belle époque -aika loi otollisen hetken pörssitoiminnan käynnistämiselle.Jussila, Osmo (2004). Suomen suuriruhtinaskunta 1809-1917 [The Grand Duchy of Finland 1809-1917] (in Finnish). WSOY.

Helsingin pörssi ja Helsingin Pörssiklubi perustettiin vuonna 1910. Molempien instituutioiden taustalla olivat samat perustajat.

Fabianinkadulla sijaitsevan, vuonna 1912 valmistuneen vanhan pörssitalon on suunnitellut arkkitehti Lars Sonck. Vuonna 1934 Helsingin pörssiin hankittiin toisena maailmassa koneelliset merkinantolaitteet, joiden ansiosta meklarien ei enää tarvinnut tehdä tarjouksiaan huutaen vaan jokaisen pörssijäsenen pulpetissa olleiden painonappien avulla. Vastaavat L. M. Ericssonin valmistamat laitteet oli tätä ennen asennettu Tukholman arvopaperipörssiin. Kaupanteko pörssissä sähköistetty. Tarjouksia ei enää tarvitse tehdä huutaen sillä Helsingin Arvopaperipörssi on hankkinut koneelliset merkinantolaitteet. Ne ovat järjestyksessään toiset koko maailmassa, Ilta-Sanomat, 29.12.1934, nro 301, s. 1, Kansalliskirjaston digitaaliset aineistot.Viitattu 26.12.2024 Pörssikauppa muuttui 1990-luvulla sähköiseksi, minkä jälkeen meklarit jättivät talon. Talossa ovat silti edelleen Nasdaq Helsingin toimistotilat. Rakennuksessa toimii myös Pörssisäätiö, ravintola ja Pörssiklubi.

Listatut osakkeet on jaettu 2. lokakuuta 2006 lähtien kolmeen ryhmään markkina-arvon mukaan: suuret (Large Cap), keskisuuret (Mid Cap) ja pienet yhtiöt (Small Cap).  

Pörssin yleistä kehitystä kuvaavissa OMXH-, OMXH CAP- ja OMX Helsinki 25 -indekseissä otetaan huomioon kaikkien kauppojen yhteenlaskettu kurssikehitys. Cap-indeksissä yksittäisen osakkeen korkein mahdollinen painoarvo on 10 prosenttia, ja OMX Helsinki 25 -indeksissä huomioidaan ainoastaan 25 vaihdetuinta yhtiötä.

Nasdaq Helsinki on lisäksi ylläpitänyt 4. huhtikuuta 2011 alkaen Nasdaq First North Finland -kasvumarkkinaa kasvuyhtiöitä varten.Varjoista valtavirtaan – kypsyykö First Northista viimein yhtiöitä päälistalle?

Helsingin pörssissä tehdyillä kaupoilla on verovapaus varainsiirtoverosta, joka pitää suorittaa pörssin ulkopuolella tehdyistä kaupoista.Varainsiirtovero

Huhtikuussa 2006 pörssi ilmoitti luopuvansa pörssieristä, ja 25. syyskuuta 2006 lähtien kauppaa on käyty yksittäisillä osakkeilla.Pörssi luopuu osakkeiden pörssieristä

Osakkeilla käydään jatkuvaa kauppaa noin kello 10:stä kello 18.20:een. Jatkuvaa kaupankäyntiä edeltää avaushuutokauppa, ja sen jälkeen on päätöshuutokauppa, jonka päättyessä kello 18.30 määräytyy osakkeen päivän päätöskurssi. Sopimuskauppojen raportointi on mahdollista kello 19.00 asti.

Katso myös
 Luettelo Helsingin pörssissä noteeratuista yhtiöistä
 OTC-lista
 Meklarilista
 I-lista
 NM-lista

Lähteet

 Aiheesta muualla 

 Pörssitalo.fi
 OMX Helsingin pörssi
 Pörssisäätiö: Helsingin Pörssi 
 Pörssin edeltäjä: Helsingin Pörssiyhdistys 1862

Luokka:Arvopaperipörssit
*
Pörssi
Luokka:NASDAQ OMX Group
Luokka:Seulonnan keskeiset artikkelit